Kupliakrobaatika on langevarjuspordi ala, kus kujundeid moodustatakse avatud langevarjukuplite all, käte ja jalgadega teise langevarjuri kuplist kinni võttes. Laagri esimestel päevadel treenisid sportlased väiksemate gruppidena, uus rekord sündis kolmandal päeval juba teisel katsel. Rekordihüpeteks läks vaja kahte lennukit, mis tõusid formatsioonis lennates 4 km kõrgusele. Kujund saadi kokku 1,5 km kõrgusel maast.

«Valmistusime rekordi püstitamiseks aasta jooksul erinevates treeninglaagrites, sealhulgas juulikuus Saaremaal toimunud Parasummeril, mis on traditsiooniliselt olnud Euroopast ja ka kaugemalt tulnud kupliakrobaatikute jaoks oluline üritus. Esimesel katsel jäi rekordist vaid 5 sekundit puudu, teisel katsel oli hea ja kindel tunne ja nii uus rekord sündiski.»